**PRIJEDLOG UGOVORA**

Gospodarski subjekt je obvezan tijekom izvršenja ugovora o javnoj nabavi pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava navedenim u Prilogu XI. Zakona o javnoj nabavi (NN 120/16).

*(Podnošenjem ponude čiji je popunjeni prijedlog Ugovora sastavni dio ponuditelj prihvaća opće uvjete Ugovora koji će biti sklopljen ukoliko ponuda ponuditelja bude odabrana kao ekonomski najpovoljnija.)*

**PSIHIJATRIJSKA BOLNICA** **UGLJAN**, Ulica otočkih dragovoljaca 42, Ugljan (Općina Preko), OIB: 43171567819, zastupana po ravnatelju Mladenu Mavaru (u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB\_\_\_\_\_\_\_\_\_\_\_\_\_\_\_\_\_\_

zastupan po \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Izvođač),

sklapaju slijedeći

**UGOVOR O JAVNOJ NABAVI RADOVA**

**Broj \_\_\_\_\_**

***Predmet ugovora***

**Članak 1.**

(1) Ugovorne strane suglasno utvrđuju da je predmet ovog ugovora izvođenje radova energetske obnove zgrade \_\_\_\_\_\_\_\_\_\_\_\_\_\_ (*navesti naziv zgrade/grupe na koju se odnosi ugovor*) Psihijatrijske bolnice Ugljan, Otočkih dobrovoljaca 42, Ugljan, po sistemu „ključ u ruke“, temeljem Odluke o odabiru od \_\_\_\_\_\_\_\_\_\_\_\_ donesene u otvorenom postupku javne nabave pod brojem objave u EOJN \_\_\_\_\_\_\_\_\_\_\_\_\_\_\_\_\_\_\_\_i evidencijskim brojem nabave MN-60/19., za grupu \_\_\_\_\_\_\_\_\_\_.

(2) Sukladno Odluci iz st. 1. ovog članka, naručitelj naručuje, a izvođač se obvezuje izvesti radove u svemu prema dokumentaciji koja čini sastavni dio ovog ugovora i svojoj Ponudi od \_\_\_\_\_\_\_\_\_\_ i ponudbenom troškovniku, te sukladno tehničkoj dokumentaciji (Glavnom projektu glavnog projektanta Miroslava Popovića, dipl.ing.arh., zajedničke oznake \_\_ – GP – 18 - ZO (*navesti nedostajući broj projekta*), od svibnja 2018., a koji se sastoji od 3 mape -arhitektonski projekt - mapa 1/3; strojarski projekt - mapa 2/3; elektrotehnički projekt - mapa 3/3).

***Opseg radova***

**Članak 2.**

(1) Ovaj ugovor sklapa se po sistemu “ključ u ruke” te pokriva sve radove, opremu i materijal kao i sve nepredviđene radove i viškove radova, a isključuje utjecaj manjkova radova na ugovorenu cijenu.

(2) Izvođač potpisom ovoga ugovora potvrđuje da su mu poznati svi uvjeti za izvođenje radova te da je proučio dokumentaciju za izvođenje radova. Ugovoreni radovi mogu se u tijeku izvođenja radova promijeniti, odnosno naručitelj može tijekom radova odustati od izvedbe pojedinih stavki iz ugovornog troškovnika. Izvođač će biti dužan izvesti i viškove te nepredviđene radove, ukoliko se to pokaže nužnim za izvršenje ugovornih obveza u cijelosti i ostvarenje projektiranih rezultata energetske obnove zgrade, a obzirom da se ugovor sklapa po sistemu „ključ u ruke“.

(3) Izvođač neće imati pravo na naknadnu izmjenu odredbi ovog Ugovora s osnova nepoznavanja uvjeta iz stavka 1. ovog članka.

***Cijena***

**Članak 3.**

(1) Ugovorne strane suglasno utvrđuju da cijena ugovorenih radova bez PDV-a iznosi \_\_\_\_\_\_\_\_\_\_\_\_\_\_\_\_\_\_\_, što uvećano za iznos PDV-a od \_\_\_\_\_\_\_\_\_\_, iznosi ukupno \_\_\_\_\_\_\_\_\_\_\_\_\_ s PDV-om.

(2) Ugovorene jedinične cijene, prema ponudbenom troškovniku, su fiksne i nepromjenjive i neće se mijenjati za cijelo vrijeme važenja ovog ugovora, što uključuje razdoblje od sklapanja ugovora do ispunjenja uvjeta za njegovu primjenu i provođenje te razdoblje do završetka svih radova, odnosno ispunjenja svih ugovornih obveza. Isto vrijedi i u slučaju da dođe do promjena količina iz ugovornog troškovnika na više ili manje.

(3) Ugovorene jedinične cijene neće se mijenjati zbog naknadno promijenjenih okolnosti po bilo kojoj osnovi, niti u slučaju da se nakon zaključenja ovog ugovora povećaju cijene elemenata na temelju kojih je ona određena. Ponuditelj se podnošenjem ponude odriče prava na povećanje cijene zbog naknadno promijenjenih okolnosti, te izričito jamči da ugovorne jedinične cijene vrijede za cijelo vrijeme ispunjenja ugovornih obveza.

(4) U cijenu su uključeni svi troškovi rada, dobave i ugradnje materijala, rada strojeva, transporta, korištenja prometnica, pristojbi, poreza, režijski troškovi, troškovi električne energije, pitke i tehnološke vode, osiguranja, troškovi pripreme i organizacije gradilišta, pristupa gradilištu, troškovi osiguranja mjesta za privremeno i trajno odlaganje materijala, troškove svih potrebnih ispitivanja i pribavljanja potrebne dokumentacije i potrebnih atesta kojima se dokazuje kakvoća izvedenih radova i ugrađenih proizvoda i materijala koji ga terete (svi ugrađeni materijali i proizvodi moraju odgovarati važećim tehničkim propisima i standardima, propisima zaštite na radu i ostalim važećim propisima), trošak odvoza otpada na deponij, troškove zbrinjavanja otpada (opasnog ili neopasnog), troškove održavanja i čišćenja koje je potrebno tijekom izvođenja radova, svi porezi i prirezi, ostali sporedni troškovi kao i svi drugi troškovi i izdaci izvoditelja potrebni za dovršenje radova do potpune funkcionalnosti i primopredaje građevine na uporabu.

(5) Cijena ponude određena je ukupnom iznosu po sistemu “ključ u ruke” te pokriva sve radove, opremu i materijal kao i vrijednost svih nepredviđenih radova i viškove radova, a isključuje utjecaj manjkova radova na ugovorenu cijenu.

***Rokovi i način izvođenja radova***

**Članak 4.**

(1) Izvođač je dužan sve radove koji su predmet ovog ugovora završiti u roku od 180 (stoosamdeset) kalendarskih dana od dana uvođenja u posao, u skladu sa usuglašenim terminskim planom koji je sastavni dio ovog ugovora, te prema unaprijed dogovorenoj dinamici i mogućnosti okončanja pojedine faze rada, a sve u dogovoru s nadzornim inženjerom i ovlaštenim predstavnikom naručitelja.

(2) Početak izvođenja radova je dan uvođenja izvođača u posao pri čemu će naručitelj na dan uvođenja u posao predati izvođaču projektnu dokumentaciju te omogućiti pravo pristupa i posjeda gradilišta, a što će se evidentirati zapisnikom kojeg moraju potpisati predstavnik naručitelja i izvođača.

(3) Dan uvođenja izvođača u posao bit će određen naknadnom obavijesti naručitelja izvođaču.

(4) Završetak izvođenja radova je dan kada je izvođač uredno završio sve ugovorene radove, i građevinu predao naručitelju, pri čemu se uredno izvršenje predmeta nabave potvrđuje Zapisnikom o primopredaji radova, ovjerenim od strane ugovornih strana, odnosno njihovih opunomoćenika te nadzornog inženjera, a kojim se potvrđuje da su svi ugovoreni radovi izvedeni.

**Članak 5.**

(1) Izvođač je dužan dostaviti naručitelju na odobrenje terminski plan izvođenja radova najkasnije u roku 8 dana od potpisivanja ovog ugovora, a na koji se plan naručitelj dužan očitovati u roku od 3 dana od primitka terminskog plana. Ukoliko je potrebno izvršiti izmjene terminskog plana izvođač ih je dužan učiniti u roku od 3 dana od primitka obavijesti naručitelja i u istome roku dostaviti izmijenjeni terminski plan.

(2) Terminski plan radova je okvirni plan izvođenja radova te mora sadržavati dinamiku izvođenja ugovorenih radova specificiranu prema vrstama radova, vodeći računa o krajnjem roku završetka izvođenja svih radova, te vodeći računa o uvjetima propisanim u točki 2.8. Dokumentacije o nabavi povodom koje se i sklapa ovaj ugovor. Pri izradi terminskog plana nije potrebno iskazivati rokove izvođenja radova po datumima, nego definirati trajanje svake vrste radova vodeći računa o krajnjem roku izvođenja.

(3) Terminski plan radova mora biti odobren pisanim putem od strane naručitelja i nadzornog inženjera te se isti smatra dijelom ovog ugovora.

(4) U slučaju da kod izvedbe radova dođe do odstupanja od terminskog plana, izvođač je dužan bez odgode, a najkasnije u roku od 15 dana od odstupanja od prvotnog terminskog plana, dostaviti naručitelju izmijenjeni terminski plan. Ukoliko izvođač ne dostavi izmijenjeni terminski plan u navedenom roku, naručitelj će aktivirati jamstvo za uredno ispunjenje ugovora.

**Članak 6.**

(1) Izvođač je dužan vrijeme izvođenja radova prilagoditi procesu rada u bolnici te je dužan odmah, po nalogu odgovorne osobe naručitelja ili po vlastitoj odluci uz obavijest naručitelju, organizirati rad vikendom (subota i nedjelja) te noćni rad, ukoliko se to ukaže kao nužno za završetak radova u predviđenom roku.

(2) Izvođač ima pravo na produženje roka u formi aneksa ovog ugovora uslijed nastupa izvanrednih okolnosti na koje nije mogao utjecati niti ih je mogao predvidjeti, pri čemu se uobičajene vremenske neprilike ne smatraju izvanrednom okolnošću. Naručitelj u skladu sa praksom Ministarstva graditeljstva i prostornog uređenja i Fonda za zaštitu okoliša i energetsku učinkovitost, te sukladno važećim propisima, sudskoj praksi i praksi upravnih i drugih tijela ocijeniti da li je okolnost na koju se izvođač poziva izvanredna okolnost ili ne.

 (3) Izvođač radova dužan je odmah obavijestiti naručitelja o nastupanju izvanrednih okolnosti zbog kojih je spriječen izvoditi radove, te podnijeti naručitelju zahtjev za produženje roka završetka radova u pismenom obliku najkasnije u roku od 3 (tri) dana od dana prestanka događaja zbog kojeg je spriječen izvoditi radove.

***Primopredaja radova i obračun radova***

**Članak 7.**

(1) Primopredaja izvedenih radova i okončani obračun izvedenih radova izvršiti će se na dan završetka radova.

(2) Kod privremenih situacija, obračun izvršenih radova, vršiti će se sukladno stvarno izvedenim radovima obračunatim kroz građevinsku knjigu i ovjerenim od strane nadzornog inženjera te uz primjenu jediničnih cijena utvrđenih Ugovorom, odnosno ugovornim troškovnikom.

(3) Okončani obračun izvedenih radova izvršiti će se zajedno sa primopredajom radova na dan završetka radova, pri čemu će se isti izvršiti imajući u vidu da se ovaj ugovor sklapa po sistemu „ključ u ruke“.

**Članak 8.**

(1) U slučaju postojanja nedostataka i primjedbi od strane naručitelja na izvedene radove koji se utvrde tijekom primopredaje izvedenih radova, izvođač je dužan pristupiti otklanjanju nedostataka najkasnije u roku od 3 (tri) dana od dana pregleda izvedenih radova i iste otkloniti u daljnjem roku od 15 (petnaest) dana ili drugom primjerenom roku ako nedostatke objektivno nije moguće otkloniti u roku od 15 (petnaest) dana.

(2) Izvođač je prilikom primopredaje ugovorenih radova obvezan vratiti svu tehničku dokumentaciju primljenu od naručitelja, kao i dostaviti naručitelju ateste za izvedene ugovorene radove, garantne listove za ugrađenu opremu te potrebne upute za rukovanje opremom.

(3) U slučaju da izvođač nije otklonio nedostatke na izvedenim radovima utvrđene primopredajnim zapisnikom unutar ugovorenog, odnosno primjerenog roka iz st. 1. ovog članka, naručitelj je ovlašten otkloniti nedostatke na ugovorenim radovima putem treće osobe, na trošak izvođača, pri čemu je ovlašten namiriti se putem jamstva za otklanjanje nedostataka u jamstvenom roku.

(4) U slučaju postojanja većih nedostataka na izvedenim radovima koji se ne mogu otkloniti, a za koje je odgovoran izvođač, naručitelj ima pravo na naknadu štete do visine ukupne cijene ugovorenih radova uvećane za eventualne troškove rušenja, dogradnje ili ponovne gradnje kao i izrade i/ili dorade projektne dokumentacije te produljenog stručnog nadzora, pri čemu je ovlašten namiriti se putem jamstva za otklanjanje nedostataka u jamstvenom roku.

(5) Ugovorne strane će o uspješno izvršenoj primopredaji radova sastaviti zapisnik koji potpisuju osobe koje su izvršile pregled, a ovjeravaju ovlašteni predstavnik naručitelja i izvođača te nadzorni inženjer.

(6) Zapisnikom o izvršenoj primopredaji radova utvrditi će se:

* jesu li radovi izvedeni u cijelosti prema ugovoru, projektno-tehničkoj dokumentaciji, propisima i pravilima struke;
* da li su radovi izvršeni u ugovorenom roku, a ako nisu, odstupanja od ugovorenog roka treba iskazati u danima u odnosu na ugovoreni rok završetka;
* odgovara li kvaliteta izvedenih radova ugovorenoj kvaliteti, odnosno koje radove mora izvođač o svom trošku dovršiti, popraviti ili otkloniti nedostatke i u kojem roku to treba učiniti;
* konstatirati primopredaju jamstvenih listova i atesta za opremu koju je Izvođač ugradio u građevinu, a za koju jamstvo daje proizvođač te opreme;
* konstatirati primopredaju tehničke dokumentacije;
* konstatirati primopredaju jamstva za otklanjanje nedostataka u jamstvenom roku;
* ostalo potrebno.

***Način i uvjeti plaćanja***

**Članak 9.**

(1) Naručitelj će plaćanje vršiti temeljem ovjerenih privremenih mjesečnih i ovjerene okončane situacije, u roku od 60 (šezdeset) dana od ovjere situacije, izvođaču na njegov žiro račun broj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kod \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(2) Situacije ovjerava nadzorni inženjer.

(3) Izvođač može privremene mjesečne situacije dostaviti naručitelju zadnjeg dana u mjesecu za tekući mjesec u 4 (četiri) primjerka od kojih nakon ovjere 3 (tri) primjerka ostaju naručitelju, a 1 (jedan) primjerak dostavlja se izvođaču.

(4) Naručitelj može u opravdanim slučajevima osporiti plaćanje dijela situacije, ali nesporni dio je dužan platiti u roku iz stavka 1. ovoga članka.

(5) Sva plaćanja vrše se u kunama.

(6) Ugovorne strane suglasno utvrđuju da je traženje sredstava osiguranja plaćanja od naručitelja isključeno.

(7) Ugovorne strane suglasno utvrđuju da je isključena mogućnost isplate predujma (avansa).

***Ugovorna kazna i naknada štete***

**Članak 10.**

(1) Ako izvođač ugovorene radove ne dovrši u roku iz čl. 4. ovog Ugovora, obvezuje se platiti naručitelju ugovornu kaznu u iznosu od 0,25% od vrijednosti ugovora s PDV-om za svaki dan kašnjenja do urednog izvršenja, s tim da ukupni iznos ugovorne kazne ne može prijeći 10% od ukupno ugovorene vrijednosti radova s PDV-om.

(2) Ukoliko ugovorna kazna dostigne maksimalan iznos naručitelj može raskinuti ovaj ugovor.

(3) U slučaju zakašnjenja izvođača, naručitelj je dužan obavijestiti ponuditelja da osim zahtjeva za izvršenje ugovora, zadržava svoje pravo na naplatu ugovorne kazne sukladno članku 353. stavku 5. Zakona o obveznim odnosima (NN 35/05, 41/08, 125/11 i 78/15).

(4) Naručitelj može naplatiti ugovornu kaznu na način da prilikom plaćanja svakog računa izvođača, iznos za izvedene radove iz dostavljene situacije smanji za iznos ugovorne kazne, o čemu je prethodno dužan obavijestiti ponuditelja pisanim putem, a zakašnjenje će se utvrditi temeljem terminskog plana.

(5) U slučaju da do prekoračenja roka dođe krivnjom izvođača, isti je obavezan uz ugovornu kaznu naknaditi naručitelju i troškove i štetu prouzročenu naručitelju zbog kašnjenja radova kao i troškove produženog stručnog nadzora.

(6) Za slučaj kašnjenja u izvođenju radova, i pored predviđene ugovorne kazne, naručitelj ima pravo, sukladno Zakonu o obveznim odnosima, zahtijevati razliku do potpune naknade štete, ako je šteta koju je pretrpio veća od iznosa ugovorne kazne.

(7) Naručitelj neće naplatiti ugovornu kaznu ukoliko je do kašnjenja došlo uslijed izvanrednih okolnosti na koje ponuditelj nije mogao utjecati niti ih je mogao predvidjeti, pri čemu se uobičajene vremenske neprilike ne smatraju takvom okolnošću.

(8) Naručitelj i izvođač suglasno utvrđuju da se izvođaču neće isplatiti dodatni novčani iznos u slučaju prijevremenog dovršetka ugovorenih radova.

(9) Radi naplate naknade štete i troškova produljenog stručnog nadzora, naručitelj je ovlašten namiriti se putem jamstva za uredno ispunjenje ugovora iz čl. 13. ovog ugovora

(10) Zahtjev za ostvarivanje prava na ugovornu kaznu naručitelj može podnijeti do zaključenja okončanog obračuna.

***Stručni nadzor***

**Članak 11.**

(1) Izvođenje ugovorenih radova naručitelj će neposredno nadzirati putem nadzornog inženjera, koji zastupa naručitelja pri izvođenju ugovorenih radova.

(2) Naručitelj je dužan prije početka izvođenja ugovorenih radova izvođaču pisanim putem dostaviti ime nadzornog inženjera.

(3) Izvođač se obvezuje omogućiti naručitelju nadzor nad izvršenjem ugovorenih radova, uključivo količinu i kvalitetu upotrijebljenih materijala, a sve sukladno ugovorenim troškovnicima.

(4) Nadzor nad izvođenjem radova sastoji se od kontrole ispunjenja ugovornih obveza izvođača i poduzimanja odgovarajućih mjera za realizaciju tih obveza, a što posebice uključuje kontrolu održavanja rokova isporuke izvođenja radova, kontrolu izvođenja radova te kontrolu kvalitete izvedenih radova.

(5) U izvršenju nadzora, naručitelj je posebice ovlašten putem nadzornog inženjera kontrolirati izvođenje radova i dinamiku izvođenja radova, zahtijevati dodatna ispitivanja materijala, kontrolirati ispravnost realizacije radova, kontrolirati privremene i okončanu situaciju te ovjeravati i potpisivati građevinski dnevnik.

(6) Nadzorni inženjer ima pravo pristupa gradilištu, u radionice, pogone, skladišta materijala i drugo, a sve u svrhu obavljanja nadzora te pravo uvida u svu potrebnu dokumentaciju u okviru kontrole ispunjenja, ugovornih obveza izvođača.

(7) Nadzorni inženjer ima pravo narediti da se u primjerenom roku otklone svi uočeni nedostatci, kao i narediti obustavu izvođenja pojedinih radova koji se izvode nekvalitetno ili na drugi način odstupaju od odredbi ugovora, ako bi nastavljanje izvođenja tih radova moglo izazvati teže posljedice.

(8) Nadzorni inženjer može narediti i rušenje, odnosno otklanjanje pojedinih nekvalitetnih radova ili onih koji na drugi način bitno odstupaju od ugovora ako se ti radovi ni naknadno ne mogu uskladiti sa zahtjevima ugovora.

(9) Nadzorni inženjer može u slučaju potrebe, a u svrhu zaštite života, izvedenih radova i drugih materijalnih dobara, narediti izvođaču da izvede potrebne radove i poduzme mjere koje su po njegovoj ocjeni neophodne za otklanjanje opasnosti.

(10) Izvođač je dužan provesti nalog nadzornog inženjera, osim kada je zbog istog izgledno nastupanje štetnih posljedica.

(11) Izvođač je dužan putem građevinskog dnevnika pravovremeno obavještavati nadzornog inženjera o svim pitanjima bitnim za ispunjenje ugovornih, obveza, o započinjanju pojedinih tehnoloških faza radova, o izvorištima opskrbe materijalom, o radionicama i pogonima u kojima se obavljaju pripremni radovi ili proizvodnja poluproizvoda i gotovih proizvoda, kao i o mehanizaciji koju angažira za izvođenje radova.

(12) Izvođač je dužan od nadzornog inženjera na vrijeme tražiti potrebna objašnjenja tehničke dokumentacije koji mu je tražena objašnjenja i upute dužan dati putem građevinskog dnevnika.

(13) Odluke i obveze koje nadzorni inženjer donese ili preuzme tijekom izvođenja radova obvezuju izvođača u cijelosti.

***Prava i obveze izvođača***

**Članak 12.**

(1) Izvođač se obvezuje u roku od 8 (osam) dana od dana obostranog potpisa ovog ugovora dostaviti naručitelju jamstvo za uredno ispunjenje ugovora za slučaj povrede ugovornih obveza u obliku bankarske garancije, koja mora biti neopoziva i bezuvjetna, naplativa na „prvi poziv“ i „bez prigovora“ u visini od 5% (pet posto) ukupno ugovorene vrijednosti ugovora bez PDV-a, s rok valjanosti minimalno 30 dana dužim od ugovorenog roka za završetak radova.

(2) Jamstvo za uredno ispunjenje ugovora protestirat će se (naplatiti) u slučaju povrede ugovornih obveza.

(3) Izvođač može umjesto bankarske garancije dati novčani polog u iznosu od 5% (pet posto) od ukupne ugovorene vrijednosti ugovora bez PDV-a. Polog se u odgovarajućem iznosu uplaćuje u korist računa HR 8523900011100961630 kod Hrvatske poštanske banke, poziv na broj: 60-2019, model 00. Pod svrhom plaćanja potrebno je navesti da se radi o jamstvu za uredno ispunjenje ugovora te navesti evidencijski broj nabave.

(4) Naručitelj će jamstvo za uredno ispunjenje ugovornih obveza vratiti odabranom ponuditelju u roku od 30 dana od usvajanja uvjeta za povratak jamstva (konačna primopredaja radova i potpisanog Primopredajnog zapisnika - kumulativno) te ukoliko je dostavljeno uredno jamstvo za otklanjanje nedostataka u jamstvenom roku (kumulativno).

(5) Ukoliko izvođač ne dostavi jamstvo iz stavka 1. ovoga članka u ugovorenom roku naručitelj može naplatiti jamstvo za ozbiljnost ponude i raskinuti ovaj Ugovor pisanom jednostranom izjavom naručitelja.

(6) U slučaju produljenja roka izvođenja radova izvođač je dužan produljiti trajanje jamstva za uredno ispunjenje ugovora na razdoblje produljenog trajanja izvođenja radova ili otklanjanja nedostataka koji se evidentiraju zapisnikom o primopredaji radova. Izvođač je dužan najkasnije 30 dana prije isteka jamstva iz st. 1. ovog članka, dostaviti novo, odnosno produljeno jamstvo za uredno ispunjenje ugovora s rokom valjanosti minimalno 30 dana dužim od novog roka za završetak radova, odnosno otklanjanje nedostataka evidentiranih zapisnikom o primopredaji radova. Ukoliko izvođač u navedenom roku ne dostavi novo, odnosno produljeno jamstvo, naručitelj će naplatiti prethodno dano jamstvo za uredno ispunjenje ugovora

(7) Izvođač jamči da su izvršeni radovi u skladu s propisima struke i da nemaju mana, koje umanjuju vrijednost ili njihovu podobnost za redovnu upotrebu određenu ugovorom.

**Članaka 13.**

(1) Izvođač se obvezuje da će prilikom izvođenja radova na građevini pravovremeno poduzimati sve mjere radi zaštite sigurnosti objekata, radova, opreme i materijala, zaposlenika, prolaznika, prometa, građevina, susjednih objekata i okolice, prema važećim propisima te da će naknaditi svaku štetu trećim osobama koja nastane izvođenjem ugovorenih radova. Sve troškove provedbe ovih mjera sigurnosti na gradilištu snosi izvođač prema važećim propisima.

(2) Izvođač se obvezuje, u roku od 8 (osam) dana od dana sklapanja ovog ugovora, a prije uvođenja izvođača u posao dostaviti naručitelju jamstvo o osiguranju za pokriće odgovornosti iz djelatnosti u obliku police osiguranja, bez franšize, s minimalno osiguranom svotom po štetnom događaju u iznosu od 200.000,00 kn za odgovornost prema trećima i 300.000,00 kn za osiguranje imovinskih šteta koje mogu nastati na građevini i okolnim građevinskim objektima uslijed izvođenja radova, zajedno sa dokazom o uplaćenoj premiji ili prvoj rati osiguranja.

(3) Polica osiguranja iz prethodnog stavka će se za vrijeme izvođenja radova do uredne primopredaje vinkulirati u korist naručitelja, uz uvjet da se prava u slučaju štetnog događaja prenose na naručitelja do navedenog iznosa, i mora vrijediti najranije do dana završetka radova i zaključenja Zapisnika o primopredaji radova, određeno kalendarskim danom.

(4) Ukoliko iz bilo kojeg razloga dođe do produljenja roka izvođenja radova izvođač je dužan najkasnije 8 dana prije isteka police osiguranja iz st. 2. ovog članka, dostaviti presliku police osiguranja gradilišta iz koje je razvidno da je nova polica osiguranja gradilišta ugovorena pod istim uvjetima s rokom važenja do novog roka izvođenja radova određenog dodatkom ugovora o javnoj nabavi radova ili na drugi način.

(5) Izvođač je dužan za cijelo vrijeme trajanja ovog Ugovora imati važeću policu osiguranja za pokriće od odgovornosti iz djelatnosti, a u slučaju isteka roka važenja police osiguranja iz ovog članka, izvođač je istu dužan bez odgode odgovarajuće produljiti i u preslici dostaviti naručitelju najkasnije 8 dana prije isteka police osiguranja.

**Članak 14.**

U izvođenju ugovorenih radova, izvođač je u pogledu materijala za izvođenje ugovorenih radova posebice dužan:

* za cijelo vrijeme izvođenja ugovorenih radova osigurati dovoljnu količinu materijala, kako bi se ugovoreni radovi mogli pravovremeno obavljati,
* na zahtjev naručitelja odmah dostaviti dokumentaciju iz koje je vidljivo da su ugovoreni materijali i oprema naručeni od izvornog dobavljača, na način previđen projektom i troškovnikom,
* vršiti potrebna prethodna i tekuća ispitivanja po vrsti i obimu predviđenom u tehničkim uvjetima kao i kontrolna ispitivanja u okviru vrsta i obima predviđenih normama,
* koristiti materijale u izvođenju ugovorenih radova koji imaju ateste, koje je ateste obvezan redovno arhivirati u posebnu knjigu i po zahtjevu naručitelja pružiti mu ih na uvid.

**Članak 15.**

(1) U izvođenju ugovorenih radova izvođač je u pogledu dokumentacije posebice dužan:

* ažurno voditi Građevinski dnevnik sa svim podacima o tijeku, vrsti i opsegu radova, kao i svim promjenama, izmjenama i više radnjama sukladno pozitivnim propisima i Građevinsku knjigu.
* osigurati da građevinski dnevnik bude svakodnevno potpisan od strane voditelja gradilišta i omogućiti to nadzornom inženjeru.

 (2) Naručitelj će odbiti ovjeru privremenih i okončane situacije ukoliko mu nije prezentirana građevinska knjiga.

(3) Osim građevinskog dnevnika i građevinske knjige izvođač je u obvezi na gradilištu stalno imati i:

* Tehničku dokumentaciju iz koje se može utvrditi da li se radovi izvode prema postojećim propisima, tehničkim propisima i normama (ateste, rezultate ispitivanja i dr.)
* Rješenje o upisu u sudski, obrtni, strukovni ili drugi odgovarajući registar odnosno sve potrebne dozvole i rješenja prema Zakonu o gradnji i drugim pozitivnim propisima Republike Hrvatske
* Akt o postavljanju voditelja građenja i drugih odgovornih osoba na gradilištu
* terminski plan izvođenja radova
* shemu organizacije gradilišta
* tehnički opis organizacije izvođenja radova
* drugu dokumentaciju ako je to određeno pozitivnim propisima ili ugovorom

**Članak 16.**

(1) Izvođač se obvezuje izvoditi radove prema odobrenoj projektnoj dokumentaciji, zahtjevima naručitelja, pravilima struke, važećim standardima i tehničkim propisima Republike Hrvatske. Ukoliko izvođač uoči nedostatke u tehničkoj dokumentaciji dužan je o tome pravovremeno izvijestiti naručitelja.

(2) Izvođač se obvezuje obavljati radove stručno i kvalitetno na način i u rokovima određenim ovim Ugovorom i terminskim planom koji je sastavni dio ovog Ugovora.

(3) Izvođač se obvezuje radove obavljati s pozornošću dobrog gospodarstvenika nastojeći da, s obzirom na namjenu i zahtjeve naručitelja posao bude obavljen što ekonomičnije i svrsishodnije, uz poštivanje ugovorenih rokova, kao i rokova provedbe projekta u okviru kojeg se sklapa ovaj Ugovor.

(4) Izvođač se obvezuje poštivati program rada i kućni red gradilišta.

(5) Izvođač se obvezuje pisanim putem izvijestiti naručitelja o završetku radova i primopredaji istih.

**Članak 17.**

(1) Izvođač je odgovoran za sve eventualne propuste i greške koji su posljedica nepoštivanja odredbi ovog ugovora, Zakona o zaštiti na radu, Zakona o građenju objekta i drugih pozitivnih propisa koje je izvođač dužan poštivati u obavljanju svoje djelatnosti.

(2) U slučaju ne pridržavanja obveza navedenih u ovom članku naručitelj ima pravo odbiti ovjeru i isplatu situacije.

**Članak 18.**

(1) Izvođač daje naručitelju jamstvo za rokove, solidnost i kvalitetu izvedenih radova, materijala i opreme u jamstvenom roku.

(2) Ugovorne strane suglasno utvrđuju da jamstveni rok teče od dana uspješno izvršene primopredaje ugovorenih radova.

(3) U slučaju pojave nedostataka na izvedenim radovima za vrijeme izvođenja radova i u jamstvenom roku, izvođač je obvezan po pozivu naručitelja i o svom trošku odmah, a najkasnije u roku od 10 (deset) dana od dana upućivanja poziva pristupiti otklanjanju svih uočenih nedostataka.

(4) Izvođač će naknaditi naručitelju svu štetu koja bi nastala uslijed nekvalitetno izvedenih ugovorenih radova u jamstvenom roku, a u slučaju da izvođač u primjerenom roku, ovisno o prirodi nedostatka, ne otkloni utvrđene nedostatke, naručitelj ih je ovlašten otkloniti po drugom izvođaču iste struke, na teret izvođača, koristeći se pri tome i jamstvom za otklanjanje nedostataka u jamstvenom roku.

(5) Jamstveni rok za kvalitetu izvedenih radova iznosi \_\_\_\_\_\_\_\_\_\_\_ (slovima: \_\_\_\_\_\_\_\_\_\_) mjeseca (*upisati sukladno Izjavi o trajanju jamstva za otklanjanje nedostataka u jamstvenom roku*), osobito za fasaderske, stolarske i izolaterske radove, a čijim se izvođenjem postižu projektirana energetska svojstva zgrade koja se obnavlja.

(6) Za ugrađenu opremu vrijede jamstva proizvođača opreme.

**Članak 19.**

(1) Izvođač se obvezuje nakon izvršenih radova, a prije konačne primopredaje radova i potpisanog Primopredajnog zapisnika predati naručitelju jamstvo za otklanjanje nedostataka u jamstvenom roku za slučaj da u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete.

(2) Izvođač se obvezuje u roku iz stavka 1. ovog članka predati naručitelju jamstvo za otklanjanje nedostataka u jamstvenom roku u obliku bankarske garancije koja mora biti neopoziva, bezuvjetna, «na prvi poziv» i «bez prigovora» u visini od 5% (pet posto) od cijene ukupno izvedenih radova bez PDV-a, s rokom važenja od 24 mjeseca od dana primopredaje radova.

(3) Izvođač se obvezuje najkasnije 30 (trideset) dana prije isteka roka valjanosti jamstva iz stavka 2. ovog članka naručitelju dostaviti jamstvo za otklanjanje nedostataka u jamstvenom roku u obliku bankarske garancije koja mora biti neopoziva, bezuvjetna, «na prvi poziv» i «bez prigovora» u visini od 5% (pet posto) od cijene ukupno izvedenih radova bez PDV-a, s rokom važenja od narednih 24 mjeseca od isteka jamstva iz stavka 2. ovog članka. (*odredba će biti sastavni dio ugovora samo ukoliko se izabrani ponuditelj u ponudi obvezao dostaviti isto).*

(4)Izvođač se obvezuje najkasnije 30 (trideset) dana prije isteka roka valjanosti jamstva iz stavka 3. ovog članka naručitelju dostaviti jamstvo za otklanjanje nedostataka u jamstvenom roku u obliku bankarske garancije koja mora biti neopoziva, bezuvjetna, «na prvi poziv» i «bez prigovora» u visini 4% (četiri posto) od cijene ukupno izvedenih radova bez PDV-a, s rokom važenja od narednih 36 mjeseci od isteka jamstva iz stavka 3. ovog članka. (*odredba će biti sastavni dio ugovora samo ukoliko se izabrani ponuditelj u ponudi obvezao dostaviti isto).*

(5)Izvođač se obvezuje najkasnije 30 (trideset) dana prije isteka roka valjanosti jamstva iz stavka 4. ovog članka naručitelju dostaviti jamstvo za otklanjanje nedostataka u jamstvenom roku u obliku bankarske garancije koja mora biti neopoziva, bezuvjetna, «na prvi poziv» i «bez prigovora» u visini 3% (tri posto) od cijene ukupno izvedenih radova bez PDV-a, s rokom važenja od narednih 36 mjeseci od isteka jamstva iz stavka 4. ovog članka. (*odredba će biti sastavni dio ugovora samo ukoliko se izabrani ponuditelj u ponudi obvezao dostaviti isto).*

(6) Izvođač može umjesto bankarske garancije dati novčani polog u odgovarajućem iznosu. Polog se u odgovarajućem iznosu uplaćuje u korist računa HR 8523900011100961630, kod Hrvatske poštanske banke d.d., poziv na broj: 60-2019, model 00, s naznakom da se radi o jamstvu za otklanjanje nedostataka u jamstvenom roku i naznakom evidencijskog broja nabave pod svrhom plaćanja.

(7) Navedena jamstva će se naplatiti u slučaju da se u jamstvenom roku pokažu nedostaci nad izvedenim radovima na građevini.

(8) Izvođač ovlašćuje Naručitelja da se namiri iz jamstava iz ovoga članka u slučaju da se za vrijeme jamstvenog roka pokaže potreba za popravcima ili otklanjanjem skrivenih mana.

(9) Ukoliko izvođač u ugovorenom roku ne dostavi jamstvo za otklanjanje nedostataka u jamstvenom roku iz stavka 2. ovog članka, naručitelj će naplatiti jamstvo za uredno ispunjenje ugovora.

(10) Ukoliko izvođač radova ne dostavi neko od jamstava iz stavka 3., 4. i 5. ovog članka, pristupiti će se aktiviranju prethodno danog jamstva za otklanjanje nedostataka u jamstvenom roku.

***Podugovaratelj***

*Napomena ponuditeljima: ZJN propisuje koje podatke mora sadržavati ugovor o javnoj nabavi ukoliko se njegov dio daje u podugovor. Kako se radi o prijedlogu Ugovora, ova će točka, u smislu podataka o podugovaratelju biti dorađena prije sklapanja Ugovora***.**

**Članak 20.**

(1) Izvođač ustupa izvršenje dijela ugovorenih radova podugovaratelju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(*naziv ili tvrtka, sjedište, OIB ili ili nacionalni identifikacijski broj, broj računa, zakonski zastupnici podugovaratelja*).

(2) Izvođač ustupa podugovaratelju iz st. 1. ovog članka slijedeće radove:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(predmet ili količina, vrijednost ili postotni udio)*

(3) Izvođač snosi punu odgovornost za radove koje je prema ovom Ugovoru povjerio podugovaratelju, sukladno odredbama važećeg Zakona o obveznim odnosima i Zakona o javnoj nabavi.

(4) Naručitelj je obvezan neposredno plaćati podugovaratelju za dio ugovora koji je isti izvršio, osim ako to zbog opravdanih razloga, vezanih uz prirodu ugovora ili specifične uvjete njegova izvršenja nije primjenjivo, pod uvjetom da su ti razlozi bili navedeni i obrazloženi u dokumentaciji o nabavi ili ugovaratelj dokaže da su obveze prema podugovaratelju za taj dio ugovora već podmirene.

***Uvjeti za obavljanje djelatnosti građenja/voditelja građenja prema posebnim propisima***

*Napomena ponuditeljima: Kako se radi o prijedlogu Ugovora, ova će točka biti dorađena prije sklapanja Ugovora***.**

**Članak 21.**

(1) Ugovorne strane suglasno utvrđuju da je Izvođač naručitelju dostavio dokaze da o ispunjavanju uvjeta za obavljanje djelatnosti građenja u Republici Hrvatskoj sukladno Zakonu o poslovima i djelatnostima u prostornom uređenju i gradnji (NN 78/15, 118/18).

(2) Ugovorne strane suglasno utvrđuju da je izvođač naručitelju dostavio dokaz da ima zaposlenog ovlaštenog voditelja građenja i/ili ovlaštenog voditelja radova ili ako izvođač nema zaposlenog ovlaštenog voditelja građenja i/ili ovlaštenog voditelja radova, da je dostavio sklapljen ugovor o poslovnoj suradnji s drugom pravnom ili fizičkom osobom obrtnikom koja izvodi radove na istoj građevini, registrirana je za obavljanje djelatnosti građenja i ima zaposlenu takvu osobu.

***Prava i obveze naručitelja***

**Članak 22.**

(1) Naručitelj se obvezuje uvesti izvođača u posao sukladno čl. 4. ovog Ugovora.

(2) Naručitelj se obvezuje poduzeti potrebne radnje radi osiguranja novčanih sredstva za isplatu ugovorene cijene i plaćati izvedene radove u skladu s odredbama čl. 10. ovog Ugovora.

(3) Naručitelj se obvezuje vršiti nadzor nad izvođenjem radova preko svog ovlaštenog predstavnika sukladno čl. 11. ovog ugovora.

(4) Naručitelj se obvezuje izvođaču osigurati mjesto za priključak električne energije i vode za izvođenje radova.

***Izmjene ugovora***

**Članak 23.**

(1) Ovaj ugovor može se izmijeniti u slučajevima predviđenim ovim ugovorom i u skladu sa odredbama Zakona o javnoj nabavi (NN 120/16).

(2) Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave radi nabave dodatnih radova od izvođača koji su se pokazali potrebnim, a nisu bili uključeni u prvotnu nabavu, ako promjena ugovaratelja:

1. nije moguća zbog ekonomskih ili tehničkih razloga, kao što su zahtjevi za međuzamjenjivošću i interoperabilnošću s postojećom opremom, uslugama ili instalacijama koje su nabavljene u okviru prvotne nabave, i

2. prouzročila bi značajne poteškoće ili znatno povećavanje troškova za javnog naručitelja.

Svako povećanje cijene ne smije biti veće od 30% vrijednosti prvotnog ugovora. Ako je učinjeno nekoliko uzastopnih izmjena, ograničenje od 30% procjenjuje se na temelju neto kumulativne vrijednosti svih uzastopnih izmjena.

(3) Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako su kumulativno ispunjeni sljedeći uvjeti:

1. do potrebe za izmjenom došlo je zbog okolnosti koje pažljiv javni naručitelj nije mogao predvidjeti

2. izmjenom se ne mijenja cjelokupna priroda ugovora

3. svako povećanje cijene nije veće od 30% vrijednosti prvotnog ugovora.

(4) Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave s ciljem zamjene izvođača s novim izvođačem koje je posljedica:

1. primjene članka 315. ZJN 2016

2. općeg ili djelomičnog pravnog sljedništva izvođača, nakon restrukturiranja, uključujući preuzimanje, spajanje, stjecanje ili insolventnost, od strane drugog gospodarskog subjekta koji ispunjava prvotno utvrđene kriterije za odabir gospodarskog subjekta, pod uvjetom da to ne predstavlja drugu značajnu izmjenu ugovora te da nema za cilj izbjegavanje primjene ZJN 2016

3. obveze neposrednog plaćanja podugovarateljima.

(5) Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako izmjene, neovisno o njihovoj vrijednosti, nisu značajne u smislu članka 321. ZJN 2016. Izmjena ugovora o javnoj nabavi tijekom njegova trajanja smatra se značajnom ako njome ugovor postaje značajno različit po svojoj naravi od prvotno zaključenog, pri čemu se u svakom slučaju izmjena smatra značajnom ako je ispunjen jedan ili više sljedećih uvjeta:

1. izmjenom se unose uvjeti koji bi, da su bili dio prvotnog postupka nabave, dopustili prihvaćanje prihvaćanje ponude različite od ponude koja je izvorno prihvaćena

2. izmjenom se mijenja ekonomska ravnoteža ugovora u korist ugovaratelja na način koji nije predviđen prvotnim ugovorom

3. izmjenom se značajno povećava opseg ugovora

4. ako novi izvođač zamijeni onoga kojemu je prvotno naručitelj dodijelio ugovor, osim u slučajevima iz članka 318. ZJN 2016.

(6) Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako su kumulativno ispunjeni sljedeći uvjeti:

1. vrijednost izmjene manja je od europskih pragova iz članka 13. ZJN 2016

2. vrijednost izmjene manja je od 15% prvotne vrijednosti ugovora o javnoj nabavi radova

3. izmjena ne mijenja cjelokupnu prirodu ugovora.

Naručitelj za primjenu gornje odredbe ne provjerava jesu li ispunjeni uvjeti iz članka 321. ZJN 2016. Ako je učinjeno nekoliko uzastopnih izmjena, ograničenje vrijednosti iz točke 2. procjenjuje se na temelju neto kumulativne vrijednosti svih uzastopnih izmjena.

***Raskid ugovora***

**Članak 24.**

(1) Naručitelj može raskinuti ovaj ugovor u slučaju da:

* Izvođač ne započne s izvođenjem ugovorenih radova u ugovorenom roku ili
* radovi ne napreduju kako je predviđeno terminskim planom koji je sastavni dio ovog Ugovora ili
* Izvođač ne obavlja radove kvalitetno i u skladu s pravilima struke,

a na što će naručitelj upozoriti izvođača i odrediti mu dodatni primjereni rok za ispunjenje ugovornih obveza.

(2) Ukoliko izvođač niti po proteku određenog primjerenog roka ne ispuni svoje ugovorne obveze, a za to nema opravdanog razloga, naručitelj je ovlašten jednostrano raskinuti ovaj Ugovor te izvođenje radova ili dijela radova povjeriti drugom izvođaču, uz provedbu odgovarajućeg postupka. To pravo naručitelj ima i u slučaju ako je, neovisno o broju dana kašnjenja, opravdano očekivati da izvođač neće biti u mogućnosti dovršiti radove u ugovorenom roku.

(3) U slučaju raskida iz stavka 2. ovog članka, naručitelj će naplatiti jamstvo za uredno ispunjenje ugovora iz čl.12. ovoga Ugovora.

**Članak 25.**

(1) Naručitelj može raskinuti ovaj ugovor i naplatiti jamstvo za uredno ispunjenje ugovora iz čl. 12. ovoga Ugovora i u sljedećim slučajevima:

* ako izvođač kasni s izvođenjem radova zbog okolnosti koja se ne smatra izvanrednom sukladno čl. 6. ovog Ugovora, više od 30 kalendarskih dana,
* ako je izvođač izgubio sposobnost za obavljanje profesionalne djelatnosti ili tehničku i stručnu sposobnost, a nije dostavio dokaz o tome da je istu ponovno stekao ili produljio,
* ako je izvođaču izdana zabrana obavljanja profesionalne djelatnosti.

(2) Naručitelj može raskinuti ovaj Ugovor u sljedećim slučajevima:

* ako nadležno tijelo uprave zabrani daljnje izvođenje ugovorenih radova zbog okolnosti koje nisu na strani izvođača,
* ako prestane potreba za izvođenjem radova,
* ako nastupe druge okolnosti ili događaji koji onemogućavaju izvršenje ugovora.

**Članak 26.**

 Za slučaj prestanka ovog Ugovora po bilo kojoj osnovi, izvođač se obvezuje u roku od 8 (osam) dana od dana prestanka ugovora predati naručitelju u posjed gradilište slobodno od osoba i stvari te propisno zaštićeno (konzervirano), kao i dostaviti naručitelju cjelokupnu tehničku dokumentaciju, o čemu će se između naručitelja i izvođača sačiniti zapisnik kojim će se evidentirati stanje gradilišta na dan predaje u posjed naručitelju.

**Članak 27.**

Raskid ovog Ugovora, osim u slučajevima iz čl. 12. st 5. ovog Ugovora i u slučajevima izričito navedenim u ovom Ugovoru, nastupa pretekom roka od 30 (trideset) dana od dana upućivanja pismena o otkazu ili raskidu ovog Ugovora drugoj ugovornoj strani, poštom preporučeno s povratnicom na adresu iz ovog Ugovora.

**Članak 28.**

(1) U slučaju raskida ovog Ugovora ili potpune obustave izvođenja ugovorenih radova, okončani obračun i primopredaju radova naručitelju, izvršit će posebna komisija od 3 (tri) člana u koju ulaze ovlašteni predstavnik naručitelja, ovlašteni predstavnik izvođača i nadzorni inženjer.

(2) Obračun radova u slučaju iz stavka 1. ovoga članka mora se započeti najkasnije u roku od 10 (deset) dana i završiti u krajnjem roku od 30 (trideset) dana od nastupa raskida ili otkaza ovog Ugovora ili obustave izvođenja ugovorenih radova.

***Prijelazne i završne odredbe***

**Članak 29.**

Ugovorne stranke za realizaciju ovog Ugovora imenuju svoje ovlaštene predstavnike i to:

a) za Naručitelja:\_\_\_\_\_\_\_\_\_

b) za Izvođača: \_\_\_\_\_\_\_\_\_\_.

**Članak 30.**

Sve izmjene i dopune ovog Ugovora su pravovaljane ukoliko su sačinjene u pisanom obliku.

**Članak 31.**

Sporove koji bi proizašli iz ovog Ugovora, ugovorne stranke nastojat će riješiti mirnim putem. U slučaju nemogućnosti rješenja spora mirnim putem, ugovorne strane ugovaraju mjesnu nadležnost stvarno nadležnog suda u Zadru.

**Članak 32.**

(1) Ugovorne strane potvrđuju da su upoznate sa sadržajem i značenjem odredbi ovoga Ugovora te se odriču prava pobijanja istog iz razloga nerazumijevanja istog.

(2) Ugovorne strane prihvaćaju prava i obveze određene ovim Ugovorom u cijelosti te ga u znak prihvata potpisuju.

**Članak 33.**

Ugovor je sastavljen u 6 (šest) istovjetnih primjeraka, od kojih 2 (dva) primjerka za izvođača, a 4 (četiri) primjerka za naručitelja.

.

U \_\_\_\_\_\_\_\_, \_\_\_\_\_\_\_\_\_\_\_\_2019. god.

za Naručitelja: za Izvođača:

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_